552.03 REGOLAMENTI DWAR L-IPPJANAR TAL-IŻVILUPP (LIBRETT UFFI~JALI) L-AVVIŻ LEGALI 24 tal-2002. L-AVVIŻ LEGALI 24 tal-2002. 1. It-titolu ta’ dawn ir-regolamenti hu Regolamenti dwar l-Ippjanar tal-Iżvilupp (Librett Uffiċjali). 2. Tifsir. (1) F’dawn ir-regolamenti, sakemm ir-rabta tal-kliem ma tfissirx xort’oħra: "l-Att " ifisser l-Att dwar l-Ippjanar tal-Iżvilupp; Kap. 552. Kap. 552. " l-Awtorità " għandha l-istess tifsira kif mogħti lilha fl-artikolu 2 ta’ l-Att; " li brett uffiċjali " ifisser il-librett uffiċjali msemmi fl-artikolu 38(1)(l) tal-Att; " pjan ta’ struttura " għandha t-tifsira mogħti lilha bl-artikoli 44 u 72 tal-Att; "pjanijiet sussidjarji " għandha l-istess tifsira mogħtija lilha fl-artikolu 73 tal-Att; "policy ta’ ppjanar " għandu jkollha l-istess tifsira mogħti lilha bl-artikolu 2 tal-Att. (2) F’dawn ir-regolamenti kliem imfissra fl-Att għandhom l-istess tifsir bħal dak mogħti fl-Att. 3. Ħwejjeġ li għandhom ikunu fil-librett uffiċjali. Il-librett uffiċjali għandu jkun fih dan li ġej: (a) l-Att flimkien ma’ l-emendi tiegħu kollha; (b) il-liġijiet sussidjarji kollha magħmula bis-saħħa ta’ l-Att flimkien ma’ l-emendi tagħhom kollha; (ċ) il-pjan ta’ struttura u l-pjanijiet sussidjarji fis-seħħ fi kwalunkwe żmien; (d) il-policies ta’ ppjanar kollha hekk li jindikaw id-data effettiva tal-bidu fis-seħħ; (e) l-istrumenti ta’ delegazzjoni kollha magħmula bis-saħħa ta’ l-artikolu 7 tal-Att; (f) is-setgħat ta’ kontroll kollha delegati lill-Awtorità bis-saħħa ta’ l-artikolu 7 tal-Att; (g) tibdiliet żgħar approvati u regolati bis-saħħa ta’ l-artikolu 54 tal-Att; (h) Kap. 549. Kap. 549. kull proprjetà skedata, ordni għal konservazzjoni, ordni ta’ emerġenza għal konservazzjoni, siġra protetta u ordni għall-preservazzjoni ta’ siġar magħmula bis-saħħa tad-dispożizzjonijiet tal-Att dwar il-Protezzjoni tal-Ambjent; (i) kull haġa oħra li l-Awtorità tista’, minn żmien għal żmien, tikkonsidra rilevanti għall-ippjanar u l-kontroll ta’ l-iżvilupp.